
Ι Δ Ι Ω Τ Ι Κ Ο  Σ Υ Μ Φ Ω Ν Η Τ Ι Κ Ο

ΠΑΡΑΧΩΡΗΣΗΣ ΧΡΗΣΗΣ ΜΕ ΑΝΤΙΤΙΜΟ ΗΜΕΡΗΣΙΑΣ Η ΠΕΡΙΟΔΙΚΗΣ ΧΡΗΣΗΣ 
 ΧΩΡΟΥ ΤΗΣ ΣΧΟΛΙΚΗΣ ΜΟΝΑΔΑΣ ΤΟΥ ………………………….. ΘΕΣΣΑΛΟΝΙΚΗΣ 
ΤΟΥ ΔΗΜΟΥ ΠΥΛΑΙΑΣ - ΧΟΡΤΙΑΤΗ ΓΙΑ ΑΘΛΗΤΙΚΕΣ ΕΚΔΗΛΩΣΕΙΣ

Στο Πανόραμα, σήμερα την ……………….., ημέρα ………….  και ώρα ……………π.μ., μεταξύ των συμβαλλομένων: 
[bookmark: _Hlk210903360]Α) της ΕΛΕΝΗΣ ΓΙΑΝΝΟΥΔΗ του ΝΙΚΟΛΑΟΥ, ως Αντιδημάρχου Απασχόλησης, Κοινωνικής Προστασίας - Αλληλεγγύης, Παιδείας και Δια Βίου Μάθησης που ενεργεί σύμφωνα με την υπ’ αριθ. 10/344/07.01.2025 (ΑΔΑ:ΡΑΘΝΩ1Ο-ΖΔ7) Απόφαση του Δημάρχου Πυλαίας Χορτιάτη που αφορά τον ορισμό Αντιδημάρχων και τη μεταβίβαση αρμοδιοτήτων σε αυτούς και της υπ’ αριθ. 357/07.10.2025 (ΑΔΑ:ΨΑΧΚΩ1Ο-196) Απόφασης του Δημοτικού Συμβουλίου Πυλαίας Χορτιάτη με την οποία εγκρίθηκε ο Κανονισμός Λειτουργίας Σχολικών Χώρων και Γυμναστηρίων του Δήμου Πυλαίας Χορτιάτη και 
[bookmark: _Hlk210975491]Β) του ………………………… του ……………………, με Α.Δ.Τ: ………………, που ενεργεί ως νόμιμος εκπρόσωπος του φορέα …………………………………………………………………………, με ΑΦΜ:…………….. ο οποίος εξουσιοδοτείται για την υπογραφή του παρόντος, αφού έλαβαν υπόψη : 
· τις διατάξεις του άρθρου 94 παρ. 4 εδάφιο 17 του Ν. 3852/2010 
· την υπ’ αριθ. 357/07.10.2025 (ΑΔΑ:ΨΑΧΚΩ1Ο-196) Απόφαση του Δημοτικού Συμβουλίου κατόπιν εισήγησης της Δημοτικής Επιτροπής  του Δήμου Πυλαίας Χορτιάτη με την οποία καθορίστηκε το αντίτιμο παραχώρησης χρήσης Σχολικών χώρων και Γυμναστηρίων, σε 3,00€ ανά ώρα (εξαιρούνται οι Σύλλογοι ΑΜΕΑ και οι κάτοχοι κυπέλλου/πρωταθλήματος Ελλάδος). 
· την υπ’ αριθ. ……………………… αίτηση του φορέα …………………………………………………………, με ΑΦΜ:…………………, νομίμως εκπροσωπούμενου από τον ………………………., αναφορικά με την παραχώρηση χρήσης του συγκεκριμένου σχολικού χώρου στον συγκεκριμένο φορέα/σωματείο 

Συμφώνησαν και αποδέχτηκαν τα κάτωθι: 
1. Αντικείμενο της παρούσας σύμβασης αποτελεί η εκ μέρους του πρώτου των συμβαλλομένων η παραχώρηση της χρήσης χώρου του ……………………………… του Δήμου Πυλαίας Χορτιάτη προς το Σωματείο ……………………………………………………………., για την υλοποίηση των πολιτισμικών του δραστηριοτήτων αποκλειστικά και μόνο σύμφωνα με το συνημμένο πίνακα:

       Σύνολο ωρών παραχώρησης / εβδομάδα: ……….. ώρες
 
2. Η διάρκεια της παραχώρησης των εγκαταστάσεων, ισχύει από σήμερα ………………. μέχρι την ……………… και κατά τις ημέρες και ώρες του ανωτέρω πίνακα.
Μετά το πέρας του παραπάνω χρονικού διαστήματος, ο δεύτερος των συμβαλλομένων υποχρεούται να παραδώσει τους χώρους αμέσως, χωρίς αντίρρηση, χωρίς άλλη ειδοποίηση και στην ίδια κατάσταση που τους παρέλαβε. 
3. Για τη χρήση των εγκαταστάσεων συμφωνείται οικονομικό αντάλλαγμα, όπως αυτό έχει οριστεί με απόφαση του Δημοτικού Συμβουλίου του Δήμου Πυλαίας Χορτιάτη. Με βάση την υπ’ αριθ. 357/07.10.2025 (ΑΔΑ:ΨΑΧΚΩ1Ο-196) απόφαση του Δημοτικού Συμβουλίου Πυλαίας Χορτιάτη το αντάλλαγμα αυτό ορίζεται για τη συγκεκριμένη εγκατάσταση στο ποσό των τριών (3) ευρώ/ώρα, σύμφωνα με το ωρολόγιο πρόγραμμα. Συνεπώς το αντίτιμο για την παραχώρηση χρήσης χώρου της σχολικής μονάδας του 4ου Δημοτικού Πυλαίας Θεσσαλονίκης, ορίζεται σε …………… ευρώ #.......€# ανά εβδομάδα (……. ώρες Χ 3 ευρώ/ώρα).
Το παραπάνω ποσό επιβαρύνεται με το ψηφιακό τέλος συναλλαγών. 
4. Το οφειλόμενο αντάλλαγμα θα καταβάλλεται στην Ταμειακή Υπηρεσία του Δήμου, η οποία θα εκδίδει αποδεικτικό είσπραξης και η καταβολή του θα γίνεται σε 3 ισόποσες δόσεις ως εξής: Κατά την υπογραφή του παρόντος συμφωνείται καταβλητέα ως προκαταβολή η πρώτη δόση, έως 10/01 η δεύτερη δόση και έως 15/04 η τρίτη δόση για το αντάλλαγμα που οφείλεται έως τη λήξη της συμβατικής διάρκειας παραχώρησης. Σε περίπτωση καθυστέρησης οποιασδήποτε δόσης, ο Δήμος δύναται να καταγγείλει την παρούσα σύμβαση και να παύσει η χρήση της εγκατάστασης. Σε περίπτωση που κατά την λήξη της παραχώρησης δεν έχουν εξοφληθεί πιθανές οφειλές, ο δεύτερος εκ των συμβαλλομένων δεν έχει δικαίωμα να αιτηθεί εκ νέου την παραχώρηση για επόμενη χρήση. 
5. Ο δεύτερος εκ των συμβαλλομένων, ενεργώντας ως υπεύθυνος της χρήσης του παραχωρημένου χώρου, έλαβε γνώση του Κανονισμού Παραχώρησης Σχολικών Γυμναστηρίων-Αιθουσών Εκδηλώσεων-Σχολικών Χώρων, τον οποίο αποδέχεται πλήρως, ρητά και ανεπιφύλακτα. 
6. Καμία προσθήκη, τροποποίηση ή αλλαγή της παρούσας δεν θα είναι ισχυρή, παρά μόνο εφόσον είναι έγγραφη και υπογεγραμμένη και από τα δύο συμβαλλόμενα μέρη. Η τυχόν μη έγκαιρη άσκηση από τα συμβαλλόμενα μέρη οποιωνδήποτε από τα δικαιώματά τους, που απορρέουν από τον νόμο ή από το παρόν, εφ’ άπαξ ή κατ’ επανάληψη, δεν θα θεωρείται ως παραίτησή τους από τα δικαιώματα αυτά, τα οποία θα μπορούν να ασκήσουν οποτεδήποτε κατά την απόλυτη διακριτική τους ευχέρεια. Οποιαδήποτε ανοχή εκ μέρους του Δήμου σε συμβατική παράβαση εκ μέρους του δεύτερου συμβαλλόμενου δεν συνεπάγεται τροποποίηση οποιουδήποτε όρου του παρόντος ούτε μπορεί να γίνει επίκληση αυτής από τον δεύτερο συμβαλλόμενο με σκοπό τη συνέχιση της συμβατικής του παράβασης ή για την απόκρουση επαχθών συνεπειών σε βάρος του (π.χ. υποχρέωση σε αποζημίωση, λύση της σύμβασης σε επόμενη παράβαση κ.λπ.). 
7. Σε περίπτωση διακοπής λειτουργίας των εγκαταστάσεων, προσωρινής ή οριστικής, με απόφαση του Δήμου ή άλλης αρμόδιας αρχής, εξαιτίας της μη ύπαρξης της απαιτούμενης αδειοδότησης για οποιαδήποτε αιτία, ή εξαιτίας άλλου λόγου, συμφωνείται ρητά ότι θα παύει το δικαίωμα χρήσης των εγκαταστάσεων από τον δεύτερο συμβαλλόμενο έως τη νόμιμη επαναλειτουργία των εγκαταστάσεων, χωρίς να δημιουργείται εκ του λόγου αυτού δικαίωμα του δεύτερου συμβαλλόμενου σε αποζημίωση ή σε οποιαδήποτε άλλη παροχή ή διευκόλυνση από τον Δήμο, και χωρίς να παρατείνεται η διάρκεια της παρούσας σύμβασης. 
8. Τυχόν ακυρότητα όρου του παρόντος δεν συνεπάγεται ακυρότητα όλης της σύμβασης, η οποία θα εξακολουθεί να εφαρμόζεται ως προς τους λοιπούς όρους της. 
9. Όλες οι κοινοποιήσεις και οι επιδόσεις γίνονται στις δηλούμενες διευθύνσεις της έδρας των συμβαλλομένων, όσο ο ένας συμβαλλόμενος δεν κοινοποιεί στον άλλο εγγράφως τυχόν αλλαγή της διεύθυνσης της έδρας του. 
10. Αρμόδια για την επίλυση κάθε διαφοράς που τυχόν θα προκύψει μεταξύ των συμβαλλομένων από την εκτέλεση της σύμβασης ή με αφορμή το παρόν είναι αποκλειστικά τα Δικαστήρια της Θεσσαλονίκης. 
11. Η παρούσα σύμβαση συντάχθηκε σε τρία (3) αντίγραφα, ένα για κάθε συμβαλλόμενο και ένα για την Διεύθυνση Οικονομικών Υπηρεσιών του Δήμου Πυλαίας Χορτιάτη, και αφού διαβάστηκε, υπογράφεται από τους συμβαλλόμενους. 

ΟΙ ΣΥΜΒΑΛΛΟΜΕΝΟΙ:


            ΓΙΑ ΤΟ ΔΗΜΟ ΠΥΛΑΙΑΣ – ΧΟΡΤΙΑΤΗ:	                                   ΓΙΑ ΤΟΝ ΦΟΡΕΑ:

	Η Αντιδήμαρχος Απασχόλησης,
Κοινωνικής Προστασίας - Αλληλεγγύης,
Παιδείας και Δια Βίου Μάθησης



Ελένη Γιαννούδη
	Ο Πρόεδρος
του Αθλητικού/Πολιτιστικού Σωματείου

